google/wiki40b huggingface dataset:
Tunel Prešov

Parametre

Tunel tvoria dve paralelné tunelové rúry určené na jednosmernú premávku. Obe tunelové rúry majú dva jazdné pruhy a šírku medzi obrubníkmi 7,5 metra. Tunel má pozdĺžny klesajúci sklon -1,88 percenta. Maximálna povolená rýchlosť v ňom bude 100 km/h. 
Súčasťou technologického zariadenia tunela sú i SOS výklenky, výklenky pre hydrant požiarneho vodovodu, hlásky núdzového volania, kamery a iné technicko-zabezpečovacie zariadenia.

Výstavba

Tunel je stavaný vrámci Prešovského juhozápadného diaľničného obchvatu. Tender vyhralo združenie firiem Eurovia SK, Eurovia CS, Doprastav, Metrostav, Metrostav Slovakia. Zmluva na výstavbu bola podpísaná 6. apríla 2017, samotná výstavba sa oficiálne začala 30. mája 2017. Raziace práce sa naplno rozbehli 23. augusta 2018 vysvätením tunela a osadením sochy svätej Barbory, patrónky baníkov. 
Slávnostná prerážka tunela sa uskutočnila 13. júna 2019. K otvoreniu by malo dôjsť v roku 2021.
Slovenská demokratická koalícia

Koalícia SDK

Slovenskú demokratickú koalíciu vytvorilo 3. júla 1997 päť opozičných politických strán, vtedy ešte ako volebnú koalíciu. Tvorili ju Demokratická únia (DÚ), Kresťanskodemokratické hnutie (KDH), Demokratická strana (DS), Sociálnodemokratická strana Slovenska (SDSS) a Strana zelených na Slovensku (SZS). Toto silné zoskupenie malo šancu vyhrať parlamentné voľby v roku 1998. Lídrami SDK boli spoločne všetci predsedovia jej členských strán a hovorcom sa stal Mikuláš Dzurinda z KDH. Vládna koalícia pod vedením HZDS reagovala na vznik SDK tým, že prijala v parlamente v roku 1997 reštriktívny zákon, ktorý fakticky znemožňoval koalíciám kandidovať vo voľbách.

Strana SDK

Ako reakcia na prijatie „protikoaličného“ zákona sa SDK formálne pretransformovala z koalície na politickú stranu s exkluzívnym členstvom - členmi sa stalo 150 kandidátov do volieb. Tí zároveň museli vystúpiť zo svojich materských politických strán. Materské politické strany tak formálne prišli o svoje politické špičky, hoci v tom čase sa hovorilo iba o dočasnom kroku. Tri z nich prišli takýmto spôsobom dokonca o svojich predsedov: z DÚ vystúpil jej predseda Eduard Kukan, z DS jej predseda Ján Langoš a zo SDSS jej predseda Jaroslav Volf. Predseda KDH Ján Čarnogurský a predsedníčka SZS Zdenka Tóthová vo svojich stranách zostali a preto ani nekandidovali vo voľbách. Na ustanovujúcom kongrese SDK 4. júla 1998 v Trnave sa stal jej predsedom Mikuláš Dzurinda.

Politici Slovenskej demokratickej koalície

Články o politikoch Slovenskej demokratickej koalície sú uvedené v kategórii Politici SDK.
Centrálna nervová sústava

Centrálna nervová sústava (v skratke často CNS) alebo ústredná nervová sústava alebo centrálny nervový systém je hlavné nervové riadiace centrum vyšších organizmov. Skladá sa z dvoch základných súčastí: mozgu a miechy. K centrálnej nervovej sústave sa často priraďujú niektoré zmyslové orgány, a to z dôvodu spoločného embryonálneho vývoja – zrak, sluch, čuch a centrum rovnováhy. S orgánmi ju spája sústava obvodových nervov.
CNS riadi motorické reakcie organizmu, koordinuje pohyb a rovnováhu, nesie centrá životne dôležitých funkcií (dýchanie, krvný obeh, hlad, smäd), závisí od nej pamäť, učenie a celé vedomie človeka.
Ktésias

Ktésias alebo Ktésiás (starogr. Κτησίας; okolo 400 pred Kr.) bol grécky historik a osobný lekár perského kráľa Artarxerxa II. Napísal dielo Persika (Perské dejiny, 23 kníh) od mýtických počiatkov do roku 398.
Bleury

Poloha

Obec má rozlohu 7,85 km². Najvyšší bod je položený 156 m n. m. a najnižší bod 113 m n. m.

Obyvateľstvo

Počet obyvateľov obce je  (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beautiful Dangerous

Videoklip

Provokatívny videoklip k skladbe natočili koncom augusta 2010 v priestoroch striptízového baru a lacného hotela. Fergie vo videu stvárňuje fanúšičku, ktorá sa chce za každú cenu dostať k svojmu hudobnému idolu.
Videoklip mal svetovú premiéru 28. októbra 2010 na webovej stránke VEVO.
Méricourt (Pas-de-Calais)

Poloha

Obec má rozlohu 7,53 km². Najvyšší bod je položený 63 m n. m. a najnižší bod 31 m n. m.

Obyvateľstvo

Počet obyvateľov obce je 12 073 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Becherov

Polohopis

Obec Becherov leží na severovýchode Slovenska v severnej časti okresu Bardejov pri hraniciach s Poľskou republikou. Katastrálne obec hraničí s obcami Ondavka, Vyšná Polianka, Jedlinka, Smilno, Chmeľová, Regetovka a s obcou Konieczna (Poľsko). Becherov sa rozkladá na ploche 1 909 ha.

Vodné toky

Kamenec

Dejiny

Obec Becherov sa prvýkrát spomína v roku 1414 pod názvom Kwbeher, keď kráľ Žigmund potvrdil barónom Cudarovcom vlastníctvo panstva Makovica, na území ktorého bola aj táto obec. Je zrejmé, že jestvovala už pred rokom 1414, ba aj pred rokom 1241. Vybudovali ju roľnícke, prípadne valašské domácnosti na čele so šoltýsom. V písomnostiach z 15. – 18. storočia sa názov obce vyskytuje v týchto tvaroch: "Kwbeher, Byharo, Biharo, Bicharo, Becharow". Meno Becher bolo pravdepodobne priezvisko prvého šoltýsa vo vznikajúcom Becherove.
Koncom 15. storočia Becherov patril k valašským dedinám na panstve Makovica s rusínskym obyvateľstvom. Vtedy tu už bol postavený drevený chrám bez veže a cintorín. Chrám a miestnu farnosť treba predpokladať od začiatku 15. storočia. Koncom 16. stor. bol Becherov stredne veľkou dedinou s rusínskym poddanským obyvateľstvom, šoltýskymi rodinami a rodinou pravoslávneho kňaza. V chotári boli veľké lesy, ľudia pracovali iba na panskom a v lesoch.
Najväčší počet obyvateľov obce bol zaznamenaný v roku 1828, a to 971 obyvateľov. Odvtedy počet obyvateľov Becherova klesal, pričom sa vždy pohyboval nad počtom 700 obyvateľov. Kým na začiatku 2. svetovej vojny žilo v Becherove 700 ľudí, po vojne to už bolo iba 553 ľudí. Počet obyvateľov v obci stále klesá najmä kvôli sťahovaniu rodín do miest, čomu v dnešnej dobe chceme zabrániť.
Z celospoločenského hľadiska je obec preslávená tým, že počas 1. svetovej vojny došlo v chotári k veľkým bojom medzi rakúsko-uhorským a ruským vojskom. Preto je na pohraničnom vrchu Dujava postavený kamenný pomník padlým, kde je pochovaných 168 vojakov rakúsko-uhorskej a 135 vojakov ruskej armády. Taktiež v obci na miestnom cintoríne z 1. svetovej vojny je 74 hrobov. V čase 2. svetovej vojny proti nemeckým okupantom odišlo k partizánom 60 mužov z tejto obce, z nich sa 15 domov nevrátili. Na počesť padlým je v obci postavený pamätník. V tejto vojne bol Becherov počas oslobodzovacích bojov značne poškodený.
V čase predmníchovskej republiky pracovali obyvatelia obce prevažne v lesoch a v poľnohospodárstve. V roku 1956 tu bol založený štátny majetok a v roku 1959 JRD.
K významnejším historickým pamiatkam ešte patrí aj gréckokatolícky chrám (cerkev) z roku 1847 a pravoslávna cerkov s prvkami staroruského baroka.

Obecné zastupiteľstvo

Starostom je Jozef Gmiterko

Obyvateľstvo

K 31. 12. 2014 mala obec 279 obyvateľov

Parky

V katastrálnom území Becherova sa nachádza Národná prírodná rezervácia Becherovská tisina vyhlásená v roku 1954 s rozlohou 24,13 ha. Nájdeme tu vzácne druhy fauny a flóry, prameň síričitej vody.

Pravidelné podujatia

V obci sa každoročne koná folklórny festival Stretnutie pri vatre.

Dôležité firmy

Obecná urbárska spoločnosť a súkromné lesy, poľnohospodárske družstvo (Magura Zborov), pobočka Slovenskej pošty
Juraj Pejko

Životopis

Študoval na gymnáziu v Banskej Bystrici a lýceu v Levoči. R 1934 sa zapísal na Právnickú fak. v Pešti, ale po otcovej smrti sa vyučil za mlynára. Roku 1840-1844 študoval filozofiu a právo v Bratislave. Pracoval na súde v Budapešti, bol advokátom v Predajnej a slúžnym v Brezne. Autor ľúbostných básní, prírodnej lyriky a žartovných popevkov na ľudovú nôtu.
Mikuláš Pálfi (1552 – 1600)

Rodina

Jeho otec Peter Pálfi († 1568) bol menej známy feudál a účastník protitureckých bojov, matka sa volala Žofia, rodená Deršfiová. Mikuláš Pálfi mal tri sestry a štyroch bratov. Za manželku mal Máriu Magdalénu z rodu Fuggerovcov (Maria Magdalena Fugger von Kirchberg und zu Weißenhorn; * 30. apríl 1566 – † 29. máj 1646), čo mu čiastočne pomohlo pri vzostupe. Spolu mali 5 synov a 3 dcéry. Jedným z jeho synov bol aj Pavol Pálfi.

Funkcie

Predovšetkým vlastnými silami a schopnosťami dosiahol významné funkcie: od roku 1574 bol kráľovský stolník, v roku 1580 sa stal kapitánom Bratislavského hradu a županom Bratislavskej župy, ktoré mu Rudolf II. v roku 1599 potvrdil a dal do dedičnej držby. V roku 1581 sa stal kráľovským komorníkom, v roku 1582 skutočným vnútorným tajným radcom, v roku 1584 kapitánom Komárna a županom Komárňanskej župy. Od roku 1598 získal od Rudolfa II. titul ríšsky gróf.

Vojenská činnosť

Podľa vzoru a príkladu svojho otca zúčastnil protitureckých bojov na slovenskom území. Bol najvýznamnejším veliteľom v 15-ročnej vojne proti Turecku. V roku 1593 sa zúčastnil bojov pri Pákozde a prispel k víťazstvu cisárskych vojsk, bol pri obliehaní Stoličného Belehradu, dobyl viaceré pohraničné hrady a pevnosti (Fiľakovo, Divín, Modrý Kameň, Sečany, Dregeľ, v roku 1594 Novohrad, 1595 Štúrovo, Vyšehrad, 1596 Vacov, 1598 Ráb, Tata, Vesprím, Palota, Nagyvázsony, 1599 bojoval pri Stoličnom Belehrade, Budíne a Pešti).

Majetok

Mikuláš Pálfi bol na jednej strane významný vojenský veliteľ, ale zároveň aj podnikateľ. Pre cisárske vojsko dodával základné potraviny (obilie, víno, mäso), čím nadobudol obrovský majetok. Zároveň za svoje služby dostával rôzne majetky. Manželstvom s Máriou Fuggerovou získal hrad a panstvo Červený Kameň na západnom Slovensku, v roku 1599 získal panstvo Bratislava.
1. liga hádzanárov 2007/08

Systém súťaže

Systém súťaže sa oproti predchádzajúcej sezóne nezmenil. Hrala sa opäť základná časť, ktorá pozostávala z 20 kôl a v ktorej sa každý tím s každým stretol raz doma a vonku. 2 najlepšie družstvá postúpili do prelínacej súťaže o účasť v extralige, kde sa stretli s dvoma poslednými tímami extraligy. Posledné družstvo zostúpilo do 2. ligy.
Hamme

Obyvateľstvo

Obec má približne 23 900 obyvateľov (2010).
Rossi X-ray Timing Explorer

Komunikačný systém a ďalšie vybavenie

RXTE bol oproti predchádzajúcim družiciam programu Explorer vybavený pokročilou 1 gigabitovou polovodičovou pamäťou, čo umožňuje uchovať výsledky meraní po dobu až štyroch obehov. Je tiež vybavený dvoma vysoko-ziskovými anténami pre prenos telemetrie cez systém TDRS. Pre prenos dát je využitý systém CCSDS paketov (štandard využívaný NASA pre komunikáciu v hlbokom vesmíre). Presné zameranie v priestore obstarávajú dva detektory hviezd, postavené na základe modernej technológie CCD. Dodávky elektrickej energie zabezpečujú nastaviteľné solárne panely, ktoré majú výkon 800 wattov.
Přehled brouků fauny Československé republiky

Přehled brouků fauny Československé republiky je významná koleopterologická práca, ktorej autorom je MUDr. Antonín Fleischer. Vydaná bola v Brne v rokoch 1927 - 1930. Práca bola vydaná s prispením Ministerstva školstva a národnej osvety. Vyšla nákladom Moravského zemského muzea v Brne.
Práca má v úvodnej časti na fotografii portrét MUDr. Antonína Fleischera od Karla Absolona z 28. októbra 1927. V úvodnej časti je krátka biografia autora od Karla Absolona a J. V. Stejskala z 1. septembra 1927. Potom je v časti: "Přehled brouků fauny Československé republiky" krátka spomienka autora na jeho entomologické začiatky a jeho koleopterologickú prácu. Potom - asi od strany č. 10 - je vymenovaný zoznam všetkých autorom zistených druhov chrobákov z územia vtedajšieho Česko-Slovenska, ktoré zistil sám, alebo iní autori. Tieto údaje však Dr. Fleischer uviedol ako overené. Práca má 485 strán. Jej negatívom je fakt, že autor tu neuviedol zoznam prác (bibliografiu), z ktorých čerpal svoje informácie a údaje o výskyte hmyzu. Tento fakt však na konci knihy autor komentuje poznámkou, že by rozsah knihy bol nad rámec ním predpokladanej šírky práce.
Oiry

Poloha

Obec má rozlohu 10,76 km². Najvyšší bod je položený 127 m n. m. a najnižší bod 69 m n. m.

Obyvateľstvo

Počet obyvateľov obce je 893 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ottov cyklus

Ottov cyklus alebo Ottov obeh je ideálny tepelný obeh pozostávajúci z vratných zmien.
Ottov cyklus popisuje prácu stroja kde prívod a odvod tepla sa uskutočnia vo veľmi krátkom čase - bez zmeny pohybu piesta. Takéto priblíženie je možné použiť iba pre zážihové motory, kde je rýchlosť spaľovania (prívod tepla) dostatočne vysoká. Odvod tepla je realizovaný výmenou náplne, čo zhruba zodpovedá predpokladom modelu.
Herberts Vasiļjevs

Herberts Vasiļjevs (* 27. máj 1976, Riga, Lotyšsko) je lotyšský hokejový útočník. Meria 180 cm a váži 75 kg (2006).

Klubový hokej

V sezóne 2005/06 bol hráčom klubu Krefeld Penguine v najvyššej nemeckej súťaži. V minulosti odohral aj 51 zápasov v NHL, za kluby Florida Panthers, Atlanta Thrashers a Vancouver Canucks.
Aghione

Poloha

Obec má rozlohu 33,88 km². Najvyšší bod je položený 459 m n. m. a najnižší bod 17 m n. m.

Obyvateľstvo

Počet obyvateľov obce je 231 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Courantyne

Priebeh toku

Pramení na východe Guyanskej vysočiny a steká z jej severných svahov. Na dolnom toku preteká tropickým dažďovým lesom cez Guyanskú nížinu. Ústi do Atlantického oceánu, pričom vytvára estuár. Na rieke sa nachádza veľmi veľa perejí, s výnimkou dolného toku.

Vodný stav

Zdroj vody je dažďový. Má veľké množstvo vody po celý rok.

Využitie

Na dolnom toku je možná vodná doprava pre veľké lode do vzdialenosti 70 km od ústia k mestu Orealla.
Bahrový potok

Prameň

Tečie v Oravskej vrchovine, kde pramení na severozápadnom svahu Úboče v nadmorskej výške približne 695 m n. m., severovýchodne od centra obce Chlebnice.

Opis toku

Od prameňa tečie prevažne západným smerom, na hornom toku priberá ľavostranný prítok prameniaci východne od kóty 705,5 m. Ďalej tečie na krátkom úseku na severozápad, následne opäť na západ a preteká intravilánom Chlebníc. Tu podteká cestu III. triedy Dlhá nad Oravou - Chlebnice a severne od centra obce sa v nadmorskej výške cca 568 m n. m. vlieva do Chlebnického potoka.
Divočina plukovníka Boba

Divočina plukovníka Boba (ang. Colonel Bob Wilderness) je 48,4 km² rozľahlé chránené územie v juhozápadnom rohu Olympijského národného lesa v americkom štáte Washington. Svoje meno nesie po rečníkovi z 19. storočia Robertovi Greenovi Ingersollovi a nachádza sa asi 25 kilometrov východne od Quinaultského jazera. Zatiaľ čo nadmorská výška sa tu v rôznych častiach pomerne líši, druhou najvyššou horou je Hora plukovníka Boba s 1 371 metrami nad morom. Divočinu pokrýva dažďový prales mierneho pásma, ktorého ročný úhrn zrážok dosahuje 3 810 milimetrov.
Iňačovská tabuľa

Vymedzenie

Podcelok zaberá rovinaté územie v severnej časti Východoslovenskej roviny, v priestore medzi Senianskymi rybníkmi a Zemplínskou šíravou. Na severe susedí Zalužická pahorkatina, patriaca do Východoslovenskej pahorkatiny, západným smerom leží Laborecká rovina a východným nadväzuje Senianska mokraď, obe patriace do Východoslovenskej roviny.

Osídlenie

Rovinaté, no na časti močaristé územie patrí medzi riedko osídlené oblasti, kde sa nachádza len niekoľko menších obcí. Ležia tu Hažín, Jastrabie pri Michalovciach, Iňačovce a Senné.

Doprava

V tejto časti územia vedú len cesty III. triedy, spájajúce tunajšie obce. Západne od Iňačovskej tabule vedie cesta II/555, spájajúca Michalovce a Veľké Kapušany.
Saint-Just-près-Brioude

Poloha

Obec má rozlohu 46,94 km². Najvyšší bod je položený 941 m n. m. a najnižší bod 513 m n. m.

Obyvateľstvo

Počet obyvateľov obce je 416 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Behind the Cow

Hudobné video

Video bolo nakrúcané v Indii, kde si Scooter vyvolal polemiku pre maľovanie kravy - v Indii posvätného zvieraťa.
Périgny-la-Rose

Poloha

Obec má rozlohu 6,86 km². Najvyšší bod je položený 136 m n. m. a najnižší bod 65 m n. m.

Obyvateľstvo

Počet obyvateľov obce je 110 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Koncily v Clovesho

Koncily v Clovesho predstavujú sériu siedmich synod anglosaskej cirkvi, ktoré sa konali v rozmedzí rokov 742 až 825. Keďže sa na nich okrem biskupov a opátov zúčastňovali aj králi a veľmoži Mercie, možno ich považovať aj za cirkevno-štátne zhromaždenia.

História

Presná geografická poloha lokality Clovesho (alebo Clofesho) dodnes nie je známa. Clovesho sa však zrejme nachádzalo v kráľovstve Mercia, pravdepodobne v blízkosti dnešného Londýna. V odbornej diskusii sa uvažuje o mestách Brixworth, Hitchin, Abingdon, Tewkesbury alebo Cliffe.
Určité indície naznačujú, že po prvýkrát sa v Clovesho konal koncil už v roku 716. Autenticita týchto prameňov je však sporná. Historicky spoľahlivé a overiteľné záznamy dosvedčujú konanie nasledujúcich siedmich koncilov:

Koncil v roku 742

Prvý koncil v Clovesho sa konal v roku 742. Predsedali mu arcibiskup Cuthbert z Canterbury a kráľ Ethelbald z Mercie.

Koncil v roku 747

Druhý koncil v Clovesho sa konal v roku 747. Predsedal mu opäť arcibiskup Cuthbert z Canterbury. Osobitný list tomuto zhromaždeniu zaslal vtedajší pápež Zachariáš. Bolo prijatých 31 kánonov, ktoré sa týkali zväčša cirkevnej disciplíny a liturgie. Je považovaný za jednu z najvýznamnejších anglosaských synod.

Koncil v roku 794

Tretí koncil v Clovesho sa konal v roku 794. Predsedal mu zrejme aj kráľ Offa z Mercie. Bol schválený výnos o darovaní niektorých kráľovských pozemkov cirkvi.

Koncil v roku 798

Štvrtý koncil v Clovesho sa konal v roku 798. Predsedali mu arcibiskup Ethelhard z Canterbury a kráľ Cenwulf z Mercie. Diskutovalo sa o stave praktizovania kresťanskej viery. Bola uzatvorená dohoda o výmene určitých pozemkov.

Koncil v roku 803

Piaty koncil v Clovesho sa konal v roku 803. Opäť mu predsedali arcibiskup Ethelhard z Canterbury a kráľ Cenwulf z Mercie. Na príkaz pápeža Leva III. bolo oficiálne vyhlásené zrušenie arcibiskupstva v Lichfielde, ktoré zriadil len niekoľko rokov predtým pápež Hadrián I. Jeho územie bolo začlenené späť do canterburského arcibiskupstva.

Koncil v roku 824

Šiesty koncil v Clovesho sa konal v roku 824. Predsedali mu arcibiskup Wulfred z Canterbury a kráľ Beornwulf z Mercie. Diskutovalo sa o istých dedičských sporoch.

Koncil v roku 825

Siedmy koncil v Clovesho sa konal v roku 825. Predsedali mu arcibiskup Wulfred z Canterbury a kráľ Beornwulf z Mercie. Koncil sa zaoberal akýmsi sporom medzi arcibiskupom a opátkou Cynethrythou.
Nattages

Polohopis

Nattages má rozlohu 10,33 km². Najvyšší bod je položený 633 m n. m. a najnižší bod 220 m n. m.

Obyvateľstvo

Nattages má 559 obyvateľov (2009).
Graf vývoja obyvateľstva:
Zdroje: INSEE
Snorri Sturluson

Snorri Sturluson (* 1178 alebo 1179 Hvammur, Breiðifjörð – † 23. september 1241 Reykjaholt) bol islandský historik, básnik a politik.

Život

Snorri pochádzal z mocného a váženého rodu Sturlungovcov, ktorý sa v čase keď žil, stal najmocnejším na Islande a zapísal sa do dejín ako vek Sturlungov. V detstve poslali Snorriho na výchovu k Jónovi Loftssonovi na dvor Oddi, ktorý bol dôležitým kultúrnym centrom stredovekého Islandu. Tu v škole, ktorú založil Jónov dedo Saemund Múdry nadobudol vzdelanie v latinčine, rétorike, teológii, geografii, islandských zákonoch a genealógiách a v nórskej a islandskej historiografii.
Keď Jón Loftsson zomrel, mal Snorri devätnásť rokov. O dva roky neskôr sa výhodne oženil s Herdis, dcérou bohatého kňaza a veľmoža na Borgu na západnom Islande, niekdajšom sídle najslávnejšieho islandského speváka skaldskej poézie Egila Skalagrímssona. Neskôr získal ďalšie statky, z ktorých na Reakjaholte si zriadil trvalé sídlo.
V rokoch 1215 – 1218 bol lögsögumaður snemu altingu, najvyššieho úradu v krajine.
V rokoch 1218 – 1220 uskutočnil svoju prvú cestu do Nórska, kde ho s poctami prijal vtedy ešte neplnoletý kráľ Hákon Hákonarsson a jarl Skúli, ktorý ríšu spravoval. Na ich počesť napísal Snorri oslavnú báseň Háttalal.
V tom čase sa vzťahy medzi Nórskom a Islandom začali rapídne zhoršovať a jarl Skúli sa chcel vyslať na Island vojsko. Snorri sa ponúkol ako sprostredkovateľ a sľúbil Nórom spojenectvo, za čo ho po návrate domov krajania nenávideli. Na Islande ale v záujme Nórov nič nepodnikol a tým si zase znepriatelil nórskeho kráľa. Namiesto toho výhodnými sobášmi svojich dcér a spojenectvami rozširoval svoj majetok a politickú moc a v rokoch 1222 – 1231 sa stal znova lögsögumaður altingu. V tom čase (1220 – 1235) Snorri pracoval aj na svojom literárnom diele. Na pozícii najmocnejšieho muža Islandu sa však Snorri neudržal dlho. Manželstvo jeho dcér trvalo krátko, Snorri upadol do majetkových sporov so svojimi zaťmi a z bývalých spojencov sa stali nepriatelia. Jeho brat Sighvat a synovec Sturla ho prepadli a vyhnali z Reykjaholtu.
O rok neskôr (1237) odišiel do Nórska, kde sa najviac zdržiaval na Skúliho dvore, ktorý už bol povýšený na vojvodu a robil si nároky na nórsku korunu. Tu o dva roky neskôr dostal Snorri správu, že Sighvat a Sturla padli v bitke a Reykjaholt je znova voľný. Napriek kráľovmu zákazu opustil vďaka Skúliho pomoci Nórsko a vrátil sa na Island.
Na Islande bol Snorriho najväčším nepriateľom Gissur Þorvaldsson, jeho bývalý zať, ktorý už predtým zabil Sighvata a Strula a na ktorom si nórsky kráľ vyžiadal buď vydanie Snorriho do Nórska alebo jeho smrť. Gissur zvolil istotu a tak v noci 22. septembra 1241 prepadol so sedemdesiatimi mužmi Snorriho v Reykjaholte a dal ho sťať v pivnici jeho vlastného domu.
Potom Gissur počas dvadsiatich rokov krvavých bojov získal úplnú moc na Islande, ale za spojenectvo s nórskym kráľom zaplatil stratou samostatnosti Islandu na 692 rokov (1262 – 1944).

Iné

O Snorriho dobe rozpráva dielo Snorriho synovca Sturly Tórdarsona Sága o Islanďanoch.
Bedřich Brunclík

Klubový hokej

S hokejom začínal ako slávista na štvanickej "nudli" ako desaťročný, kde pôsobil až do roku 1965. Pri nástupe na vojenčinu si mohol vybrať medzi druholigovými Litoměřicami a Košicami, ktoré vtedy hrávali prvú ligu. Rozhodol sa pre druhú možnosť a za vtedajšiu Duklu (1965 - 1967) a neskôr VSŽ (1967-1981) odohral celkovo v najvyššej česko-slovenskej hokejovej súťaži 16 sezón, počas ktorých odohral 587 stretnutí a strelil 237 gólov. Niekoľko sezón pôsobil aj ako kapitán tímu. Hrával s číslom 7. Odohral najviac sezón a najviac zápasov v rade spomedzi všetkých hráčov HC Košice.

Reprezentácia

Na najvyššej úrovni počas rokov 1970-1972 reprezentoval v 21 zápasoch, v ktorých strelil 5 gólov. Držiteľ strieborných medailí z MS 1971 a zároveň Majster Európy z toho istého roku.

Trénerská činnosť

Po ukončení hráčskej kariéry trénoval v rokoch 1981 - 1985 VSŽ Košice. V rokoch 1987 - 1989 trénoval Poldi Kladno. Následne pôsobil v Holandsku, v sezóne 1989/1990 viedol ako hlavný tréner Heerenveen Flyers a ďalšiu sezónu 1990/1991 GIJS Bears Groningen. Počas sezóny 1991/1992 bol asistentom trénera česko-slovenského tímu do 20 rokov. Neskôr viedol tímy HK ŠKP Poprad, MHk 32 Liptovský Mikuláš a opäť Košice, kde pôsobil aj pri mládežníckych kategóriách.
Erquelinnes

Obyvateľstvo

Obec má približne 9 607 obyvateľov (2010).
Saint-Romain-en-Gier

Poloha

Obec má rozlohu 4,05 km². Najvyšší bod je položený 325 m n. m. a najnižší bod 175 m n. m.

Obyvateľstvo

Počet obyvateľov obce je 496 (2009).
Nasledujúci graf zobrazuje vývoj počtu obyvateľov v obci.
Zdroje: INSEE